pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“รองนายกฯ ประวิตร" กำชับ! ทุกฝ่ายต้องร่วมมือกันแก้ปัญหาการขาดแคลนแรงงานประมงอย่างรอบคอบ
วันศุกร์ที่ 31 สิงหาคม 2561
“รองนายกฯ ประวิตร" กําชับ! ทุกฝ่ายต้องร่วมมือกันแก้ปัญหาการขาดแคลนแรงงานประมงอย่างรอบคอบ
“รองนายกฯ ประวิตร" กําชับ! ทุกฝ่ายต้องร่วมมือกันแก้ปัญหาการขาดแคลนแรงงานประมงอย่างรอบคอบ
วันที่ 31 สิงหาคม 2561 เวลา 10.00 น. พลเอกประวิตร วงษ์สุวรรณ รองนายกรัฐมนตรี และรัฐมนตรีว่าการกระทรวงกลาโหม เป็นประธานการประชุมคณะกรรมการนโยบายการจัดการปัญหาแรงงานต่างด้าวและการค้ามนุษย์ด้านแรงงาน (กนร.) ครั้งที่ 1/2561 ณ ห้องประชุม ศ.นิคม จันทรวิทุร ชั้น 5 อาคารกระทรวงแรงงาน โดยมี พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน นายจรินทร์ จักกะพาก ปลัดกระทรวงแรงงาน คณะผู้บริหารกระทรวงแรงงาน และคณะกรรมการซึ่งเป็นผู้แทนจากหน่วยงานต่างๆ เข้าร่วมการประชุม ซึ่งในครั้งนี้คณะกรรมการฯ ได้ร่วมกันพิจารณาแนวทางการแก้ไขปัญหาการขาดแคลนแรงงานประมงทะเล รวมถึงพิจารณาเปิดโอกาสให้แรงงานต่างด้าวสัญชาติเวียดนามเข้ามาทํางานตาม MOU เพิ่มเติม
พลตํารวจเอก อดุลย์ฯ กล่าวภายหลังการประชุมว่า ปัญหาการทํางานของคนต่างด้าวและปัญหาการขาดแคลนแรงงานในภาคประมงทะเลเป็นเรื่องที่ต้องได้รับการแก้ไข ซึ่งมีส่วนเกี่ยวข้องกับการแก้ไขปัญหาการทําประมงผิดกฎหมายขาดการรายงานและไร้การควบคุม (IUU) จึงต้องดําเนินการด้วยความรอบคอบ โดย พลเอกประวิตรฯ ได้กําชับให้ทุกส่วนราชการรับทราบและดําเนินการตามมติที่ประชุม พร้อมทั้งมอบหมายให้กระทรวงแรงงานเป็นหน่วยงานหลักในการประสาน ให้กระทรวงเกษตรและสหกรณ์ โดยกรมประมง นําผลการประชุมเสนอคณะรัฐมนตรี เพื่อให้ความเห็นชอบแนวทางการแก้ไขปัญหาการขาดแคลนแรงงานในภาคประมงทะเล และให้หน่วยงานด้านความมั่นคงสร้างการรับรู้ ความเข้าใจเกี่ยวกับแนวทางการดําเนินการแก้ไขปัญหาการขาดแคลนแรงงานในภาคประมงทะเล เพื่อให้การปราบปรามจับกุมผู้กระทําผิดเป็นไปอย่างมีประสิทธิภาพ ทั้งนี้ ที่ประชุมฯ มีมติเห็นชอบแนวทางการแก้ไขปัญหาการขาดแคลนแรงงานประมง ใน 3 แนวทางตามที่กระทรวงแรงงานเสนอ ซึ่งปัจจุบันขาดแคลนอยู่ประมาณ 53,649 คน โดยอนุญาตให้แรงงานต่างด้าวสัญชาติกัมพูชา ลาว เมียนมาที่ถือหนังสือเดินทาง หรือเอกสารที่ประเทศต้นทางออกให้ อยู่ในราชอาณาจักรเพื่อทํางานในกิจการประมงทะเล เป็นเวลา 1 ปี โดยใช้หนังสือคนประจําเรือ (Seabook) เป็นใบอนุญาตทํางาน
“นอกจากนี้ ที่ประชุมยังได้พิจารณาเปิดโอกาสให้แรงงานต่างด้าวสัญชาติเวียดนามที่ลักลอบทํางานในประเทศไทยกลับออกไปนอกราชอาณาจักร และหากประสงค์จะทํางานให้กลับเข้ามาทํางานตามระบบ MOU และเพิ่มประเภทงานให้ทําได้นอกเหนือจากกรรมกรในกิจการก่อสร้างและประมงทะเลเป็นงานกรรมกรในทุกกิจการเช่นเดียวกับแรงงานต่างด้าวกัมพูชา ลาว เมียนมา” พลตํารวจเอก อดุลย์ฯ กล่าวในท้ายสุด
++++++++++++++++++
รัฐบาลไทย-ข่าวทำเนียบรัฐบาล-ปลัดแรงงาน เปิดงาน "นัดพบแรงงาน" จ.ชลบุรี เพื่อส่งเสริมการมีงานทำในพื้นที่ EEC ตามแนวทางประชารัฐ
วันจันทร์ที่ 24 กันยายน 2561
ปลัดแรงงาน เปิดงาน "นัดพบแรงงาน" จ.ชลบุรี เพื่อส่งเสริมการมีงานทําในพื้นที่ EEC ตามแนวทางประชารัฐ
ปลัดฯ แรงงาน เปิดงาน "นัดพบแรงงาน" ณ นิคมอุตสาหกรรม อมตะ ซิตี้ ชลบุรี เพื่อส่งเสริมการมีงานทําในพื้นที่ EEC ขับเคลื่อน และพัฒนาระบบเศรษฐกิจของประเทศให้เติบโตอย่างต่อเนื่อง อันจะส่งผลต่อการเพิ่มขีดความสามารถในการแข่งขันอย่างยั่งยืน
เมื่อวันที่ 22 กันยายน 2561 นายจรินทร์ จักกะพาก ปลัดกระทรวงแรงงาน เป็นประธานในพิธีเปิดงาน "นัดพบแรงงาน" ณ ลานอเนกประสงค์ นิคมอุตสาหกรรม อมตะ ซิตี้ ชลบุรี จังหวัดชลบุรี โดยมี นายชายชาญ เอี่ยมเจริญ รองผู้ว่าราชการจังหวัดชลบุรี นายวิบูลย์ กรมดิษฐ์ กรรมการและประธานเจ้าหน้าที่การตลาด บริษัท อมตะ คอร์ปอเรชั่น จํากัด (มหาชน) นายสุชาติ พรวิเศษชัยกุล รองอธิบดีกรมการจัดหางาน ผู้บริหารกระทรวงแรงงานและวิทยาลัยเทคโนโลยีภาคตะวันออก (อี.เทค) ให้การต้อนรับ ภายในงานฯ ประกอบด้วยกิจกรรมการจัดนิทรรศการของหน่วยงานในสังกัดกระทรวงแรงงาน ศูนย์ประสานงานการผลิตและพัฒนากําลังคนอาชีวศึกษาการพัฒนาพิเศษภาคตะวันออก (EEC TVET Career Center) สถานศึกษา การจําหน่ายสินค้าโอทอป (OTOP) ของชุมชนในบริเวณนิคมอุตสาหกรรมอมตะ ซิตี้ ชลบุรี และโดยเฉพาะอย่างยิ่ง ได้มีสถานประกอบการ/นายจ้าง มาให้บริการรับสมัครงาน จํานวนกว่า 93 แห่ง และมีตําแหน่งงานว่างกว่า 3,805 อัตรา โดยงานฯดังกล่าว มีกําหนดจัดขึ้นเป็นเวลา 1 วัน เพื่อเปิดโอกาสให้นายจ้าง สถานประกอบการ และผู้ต้องการหางานทํา ได้มาพบและพิจารณาคัดเลือกกันโดยตรงอันจะเป็นการช่วยประหยัดเวลาและค่าใช้จ่ายของทั้งสองฝ่าย
นายจรินทร์ กล่าวว่า "งาน "นัดพบแรงงาน" ในวันนี้ เป็นโอกาสดีที่ภาครัฐ และเอกชนของจังหวัดชลบุรี ได้ร่วมมือร่วมใจกันขับเคลื่อนนโยบายของรัฐบาลตามแนวทางประชารัฐ โดยการส่งเสริมการมีงานทําเป็นพื้นฐานสําคัญของการขับเคลื่อนและพัฒนาระบบเศรษฐกิจของประเทศให้เติบโตอย่างต่อเนื่อง และเป็นปัจจัยหลักในการเพิ่มขีดความสามารถการแข่งขันอย่างยั่งยืน จังหวัดชลบุรี ถือว่าเป็นศูนย์กลางการค้า การลงทุนอันดับต้น ๆ ของประเทศ และอยู่ในพื้นที่ EEC มีโครงสร้างทางเศรษฐกิจ ทั้งอุตสาหกรรมการผลิต ค้าส่ง ค้าปลีก การท่องเที่ยว การขนส่งทั้งทางเรือ และทางบก มีสถานประกอบการทั้งในนิคมอุตสาหกรรม และนอกนิคมอุตสาหกรรม รวมกว่า 20,000 แห่ง ทําให้มีความต้องการแรงงานในสาขาต่าง ๆ เป็นจํานวนมาก และหวังเป็นอย่างยิ่งว่าการจัดงานครั้งนี้จะช่วยให้คนมีงานทํา มีคุณภาพชีวิตที่ดี ตลอดจนสามารถพัฒนาศักยภาพของตนเองให้เป็นกลุ่มคนที่จะขับเคลื่อนเศรษฐกิจในอนาคตของประเทศไทยต่อไป"
--------------------------------------
กองเผยแพร่และประชาสัมพันธ์/
ณัฏฐภัทร์ ชื่นเอี่ยม - ข่าว/
24 กันยายน 2561
รัฐบาลไทย-ข่าวทำเนียบรัฐบาล-นายกรัฐมนตรีรับมอบเงินบริจาคจากประธานบริหารบริษัท เบญจจินดาฯ  และสมาคมการค้าไทย-จีน สบทบกองทุนเงินช่วยเหลือผู้ประสบสาธารณภัย
วันพุธที่ 13 กันยายน 2560
นายกรัฐมนตรีรับมอบเงินบริจาคจากประธานบริหารบริษัท เบญจจินดาฯ  และสมาคมการค้าไทย-จีน สบทบกองทุนเงินช่วยเหลือผู้ประสบสาธารณภัย
นายกรัฐมนตรีรับมอบเงินบริจาคจากประธานบริหารบริษัท เบญจจินดาฯ และสมาคมการค้าไทย-จีน จํานวน 3,500,000 บาท  สบทบกองทุนเงินช่วยเหลือผู้ประสบสาธารณภัย เพื่อนําไปช่วยเหลือและบรรเทาความเดือดร้อนผู้ประสบสาธารณภัยต่อไป
วันนี้ (13 ก.ย.60) เวลา 09.30 น. ณ ห้องสีม่วง ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรี รับมอบเงินบริจาคจากนายวิชัย เบญจรงคกุล ประธานบริหารบริษัท เบญจจินดา โฮลดิ้ง จํากัด พร้อมนางจุฑามาศ เบญจรงคกุล จํานวน 2,000,000 บาท และนาย Zhuang jia ประธานสมาคมการค้าไทย-จีน และคณะ จํานวน 1,500,000 บาท รวมเป็นเงินทั้งสิ้น จํานวน 3,500,000 บาท เพื่อสบทบเข้ากองทุนเงินช่วยเหลือผู้ประสบสาธารณภัย สํานักงานปลัดสํานักนายกรัฐมนตรี เพื่อนําเงินไปช่วยเหลือและบรรเทาความเดือดร้อนแก่ผู้ประสบสาธารณภัยต่อไป
ทั้งนี้ ที่ผ่านมากองทุนเงินช่วยเหลือฯ ได้มีการนําเงินบริจาคไปช่วยเหลือผู้ประสบสาธารณภัยในด้านต่าง ๆ ได้แก่ ค่าจัดการศพผู้เสียชีวิต 37 ราย ค่าประกอบอาหารเลี้ยง และถุงยังชีพ ปัจจุบันกองทุนฯ มียอดเงินคงเหลือจํานวน 705,854,795.98 บาท
โอกาสนี้ นายกรัฐมนตรี ได้กล่าวขอบคุณและชื่นชมประธานบริหารบริษัท เบญจจินดา โฮลดิ้ง จํากัด รวมทั้งประธานสมาคมการค้าไทย-จีน และคณะ ที่ได้ร่วมบริจาคเงินเพื่อนําไปช่วยเหลือบรรเทาความเดือดร้อนผู้ประสบสาธารณภัยต่าง ๆ ทั้งนี้ไม่ว่าคนไทยจะอยู่ในที่ใดของประเทศหรือต่างประเทศ และคนต่างประเทศที่อยู่ในประเทศไทยไม่ว่าจะเชื้อชาติใด รวมถึงคนจีนก็ล้วนแสดงน้ําใจช่วยเหลือผู้ที่ได้รับความเดือดร้อนจากภัยพิบัติต่าง ๆ ในประเทศไทยอยู่เสมอ รวมทั้งการร่วมบริจาคเงินสบทบเข้ากองทุนเงินช่วยเหลือผู้ประสบสาธารณภัย สํานักงานปลัดสํานักนายกรัฐมนตรี ครั้งนี้ด้วย ซึ่งประเทศไทยและจีนถือเป็นมิตรประเทศที่มีความสัมพันธ์อันดีระหว่างกันมาโดยตลอด พร้อมกล่าวว่าจะนําเงินที่ได้รับบริจาคดังกล่าวไปบริหารจัดการและใช้ให้เกิดประโยชน์สูงสุดในการดูแลช่วยเหลือผู้ประสบสาธารณภัยและให้เป็นไปตามวัตถุประสงค์ที่กําหนดอย่างแท้จริง
พร้อมกันนี้ นายกรัฐมนตรี ได้กล่าวถึงการทํางานของรัฐบาลในตลอดช่วง 3 ปีที่ผ่านมาว่า รัฐบาลได้ดูแลประชาชนทุกกลุ่มอย่างทั่วถึงตามศักยภาพของแต่ละกลุ่ม ทั้งภาคธุรกิจ เอกชน ภาคประชาชน SMEs รวมถึงประชาชนในระดับฐานราก โดยขอให้ทุกคนได้นึกถึงและสร้างโอกาสให้กับคนที่มีรายได้น้อยหรือคนระดับฐานรากได้มีโอกาสเติบโตอย่างเข้มแข็ง ให้สามารถมีอาชีพ รายได้เลี้ยงตนเองและครอบครัวได้ ในส่วนของรัฐบาลพร้อมให้การสนับสนุนและร่วมมือกับทุกภาคส่วน รวมถึงมิตรประเทศต่าง ๆ เพื่อร่วมมือกันขับเคลื่อนประชาคมโลก และประเทศไทยไปสู่ความมั่นคง มั่งคั่ง อย่างยั่งยืนตามเป้าหมายที่กําหนด รวมทั้งขอให้ทุกคนได้น้อมนําพระราชกรณียกิจของพระบาทสมเด็จพระปรมินทรมหาภูมิพล อดุลยเดช บรมนาถบพิตร และสืบสานพระราชปณิธาน สมเด็จพระเจ้าอยู่หัวมหาวชิราลงกรณ บดินทรเทพยวรางกูร มาเป็นแนวทางในการปฏิบัติต่อไป
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-SME Development Bank เตรียมออกพันธบัตรเพิ่มอีก 7,000 ลบ. ตอกย้ำสถานะการเงินแข็งแกร่ง
วันพุธที่ 22 สิงหาคม 2561
SME Development Bank เตรียมออกพันธบัตรเพิ่มอีก 7,000 ลบ. ตอกย้ําสถานะการเงินแข็งแกร่ง
SME Development Bank เตรียมออกพันธบัตรล็อต 2 เพิ่มอีก 7,000 ล้าน ตอกย้ําภาพลักษณ์การเป็นสถาบันการเงินที่เข้มแข็ง สถานะการเงินแข็งแกร่ง หลังเปิดขายรอบแรก 3,000 ล้านบาท กระแสตอบรับจากนักลงทุนดีเยี่ยม
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (SME Development Bank) หรือ ธพว. กล่าวถึงกระแสตอบรับจากผู้ลงทุนสถาบัน ต่อการที่ธนาคารได้ออกและจําหน่าย “พันธบัตรธนาคารพัฒนาวิสาหกิจขนาดกลางและขนาดย่อมแห่งประเทศไทย ครั้งที่ 1/2561 ครบกําหนดไถ่ถอนปี พ.ศ. 2564” วงเงิน 3,000 ล้านบาท อายุ 3 ปี ราคาหน่วยละ 1,000 บาท อัตราดอกเบี้ยคงที่ 2.33% ต่อปี ได้รับความสนใจจากผู้ลงทุนสถาบันอย่างมาก และภายในไตรมาสที่ 4 ของปีนี้ ธนาคารมีแผนออกพันธบัตรเพิ่มเติมเป็นครั้งที่ 2 วงเงิน 7,000 ล้านบาท
ทั้งนี้ ธนาคารมั่นใจว่าพันธบัตรที่เตรียมออกครั้งที่ 2 จะได้รับการตอบรับจากผู้ลงทุน ทั้งจากผู้ลงทุนสถาบัน (Private Placement) และผู้ลงทุนทั่วไป (Public offering) เนื่องจากผลตอบแทนอยู่ในระดับสูงจูงใจให้เกิดการการลงทุน เมื่อรวมกับสถานะความแข็งแกร่งของธนาคารจากการจัดอันดับเครดิตองค์กร จากบริษัท ฟิทช์ เรทติ้ง จํากัด ให้อยู่ในระดับ AAA ถือเป็นระดับสูงสุดเท่ากับ Rating ของรัฐบาลไทย จึงเป็นปัจจัยสนับสนุนให้ผู้ลงทุนเกิดความเชื่อมั่นต่อพันธบัตรของธนาคารแม้ “พันธบัตรธนาคารพัฒนาวิสาหกิจขนาดกลางและขนาดย่อมแห่งประเทศไทย ครั้งที่ 1/2561 ครบกําหนดไถ่ถอนปี พ.ศ. 2564” จะเป็นพันธบัตรที่รัฐบาลไม่ค้ําประกัน และไม่กระทบต่อความเชื่อมั่นของผู้ลงทุน ดังนั้นธนาคารจึงจะออกพันธบัตรล็อตที่ 2 และคาดว่าจะได้รับความสนใจจากผู้ลงทุนสถาบันต่อเนื่อง
รัฐบาลไทย-ข่าวทำเนียบรัฐบาล-กระทรวงมหาดไทยสั่งการทุกจังหวัดคุมเข้มสถานบริการและสถานที่ประกอบธุรกิจโรงแรมในช่วงเทศกาลวันวาเลนไทน์
วันพุธที่ 8 กุมภาพันธ์ 2560
กระทรวงมหาดไทยสั่งการทุกจังหวัดคุมเข้มสถานบริการและสถานที่ประกอบธุรกิจโรงแรมในช่วงเทศกาลวันวาเลนไทน์
กระทรวงมหาดไทยสั่งการทุกจังหวัดคุมเข้มสถานบริการและสถานที่ประกอบธุรกิจโรงแรมในช่วงเทศกาลวันวาเลนไทน์
วันนี้ (7 ก.พ.60)นายชยพล ธิติศักดิ์ รองปลัดกระทรวงมหาดไทยในฐานะโฆษกกระทรวงมหาดไทย เปิดเผยว่า เนื่องด้วยในขณะนี้ ใกล้ถึงช่วงเทศกาลวันวาเลนไทน์ วันที่ 14 กุมภาพันธ์ 2560 ซึ่งสถานบริการ สถานประกอบการที่มีลักษณะคล้ายกับสถานบริการ และสถานที่ประกอบธุรกิจโรงแรมในพื้นที่ต่าง ๆ มักนิยมจัดกิจกรรมเพื่อดึงดูดให้นักท่องเที่ยวเข้าไปใช้บริการและร่วมกิจกรรมในช่วงเวลาดังกล่าว จึงมีความเสี่ยงต่อการเกิดปัญหาอาชญากรรมความไม่ปลอดภัย หรือการกระทําที่ฝ่าฝืนกฎหมายในสถานที่ดังกล่าว เช่น ปัญหายาเสพติด การค้ามนุษย์ การทะเลาะวิวาท และการมั่วสุมของเด็กและเยาวชน ดังนั้น เพื่อเป็นการรักษาความสงบเรียบร้อย ป้องกันภัยสังคม และควบคุมดูแลสถานบริการและสถานประกอบการที่มีลักษณะคล้ายกับสถานบริการและโรงแรม ให้ปฏิบัติตามกฎหมายที่เกี่ยวข้อง และป้องกันมิให้มีการกระทําผิดกฎหมาย กระทรวงมหาดไทยจึงได้สั่งการให้ทุกจังหวัดดําเนินการ ดังนี้
1. บูรณาการร่วมกับหน่วยงานที่เกี่ยวข้อง ลงพื้นที่ตรวจสอบสถานบริการให้ปฏิบัติตามกฎหมายอย่างเข้มงวด ตั้งแต่เรื่องของใบอนุญาตตั้งสถานบริการ เข้มงวดในเรื่องของวันเวลาเปิดปิด โดยเฉพาะอย่างยิ่งการกวดขันมิให้ผู้มีอายุต่ํากว่า 20 ปีบริบูรณ์ ซึ่งมิได้ทํางานในสถานบริการนั้นเข้าไปใช้บริการ ควบคุมมิให้มีการนําอาวุธเข้าไปในสถานบริการ ตลอดจนการป้องกันมิให้มีการกระทําผิดเกี่ยวกับการค้ามนุษย์ การลักลอบเล่นการพนัน และยาเสพติดในทุกรูปแบบ โดยให้ปฏิบัติตามกฎหมายสถานบริการและคําสั่งหัวหน้าคณะรักษาความสงบแห่งชาติ ที่ 22/2558 และที่แก้ไขเพิ่มเติม และกฎหมายอื่นที่เกี่ยวข้อง หากพบมีการกระทําความผิดให้ดําเนินการตามกฎหมายโดยเคร่งครัด
2. ให้ผู้ว่าราชการจังหวัด ในฐานะนายทะเบียนโรงแรมในพื้นที่จังหวัด กําชับไปยังผู้ประกอบธุรกิจโรงแรมในพื้นที่ให้ปฏิบัติตามกฎหมายโรงแรมอย่างเคร่งครัด โดยเฉพาะการลงรายการทะเบียนผู้พักให้ตรงตามจริง เพื่อป้องกันการก่ออาชญากรรมและมั่วสุมในโรงแรม และเฝ้าระวังเป็นกรณีพิเศษในการเข้าพักของสตรี เด็กและเยาวชนที่มีลักษณะหรือพฤติกรรมถูกล่อลวง ขู่เข็ญ หรือถูกมอมยา หากพบว่ามีเหตุอันควรสงสัยหรือมีพฤติกรรมดังกล่าว ให้รีบแจ้งเจ้าพนักงานฝ่ายปกครอง และเจ้าหน้าที่ตํารวจในท้องที่ทราบโดยด่วน
รองปลัดกระทรวงมหาดไทยกล่าวเพิ่มเติมว่า กระทรวงมหาดไทยมีความห่วงใยในความปลอดภัยในชีวิตและทรัพย์สินของพี่น้องประชาชนเป็นอย่างยิ่ง โดยเฉพาะในกลุ่มเยาวชน วัยรุ่น ที่มักนิยมไปท่องเที่ยวในสถานที่ต่างๆ ในช่วงเวลาดังกล่าวจนอาจตกเป็นเหยื่อของกลุ่มมิจฉาชีพ กระทรวงมหาดไทยจึงได้กําชับให้ทุกจังหวัด และทุกอําเภอ สอดส่องดูแลสถานบริการ โรงแรม และสถานที่ท่องเที่ยวต่างๆ ในพื้นที่ให้ปฏิบัติตามมาตรการจัดระเบียบสังคมอย่างเคร่งครัด รวมทั้งต้องขอความร่วมมือให้พ่อแม่ผู้ปกครองได้ดูแลและแนะนําบุตรหลานให้ระมัดระวังภัยที่อาจจะเกิดขึ้นในการออกไปเที่ยวในช่วงวันวาเลนไทน์ และรู้จักวิธีการป้องกันตนเองในเบื้องต้น ทั้งนี้ หากประชาชนพบเห็นการกระทําผิด หรือเหตุต้องสงสัย สามารถแจ้งเบาะแสได้ที่สายด่วนศูนย์ดํารงธรรม 1567 ตลอด 24 ชั่วโมง.
ครั้งที่ 19 /2560
รัฐบาลไทย-ข่าวทำเนียบรัฐบาล-ธ.ก.ส.พร้อมให้ความช่วยเหลือผู้ประสบภัยแผ่นดินไหวจังหวัดลำปาง
วันพฤหัสบดีที่ 21 กุมภาพันธ์ 2562
ธ.ก.ส.พร้อมให้ความช่วยเหลือผู้ประสบภัยแผ่นดินไหวจังหวัดลําปาง
ธ.ก.ส.เตรียมพร้อมช่วยเหลือเกษตรกรผู้ประสบภัยแผ่นดินไหว ในพื้นที่จังหวัดลําปาง ด้วยมาตรการสนับสนุนสินเชื่อฟื้นฟูและพัฒนาคุณภาพชีวิตสําหรับเกษตรกรลูกค้าผู้ประสบภัยธรรมชาติด้วยดอกเบี้ยต่ํา เพื่อให้เกษตรกรลูกค้าสามารถนําเงินไปซ่อมแซมที่อยู่อาศัยจากเหตุการณ์ด
นายศรายุทธ ยิ้มยวน รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากเหตุการณ์แผ่นดินไหวที่เกิดขึ้นต่อเนื่องตั้งแต่วันที่ 20 กุมภาพันธ์ 2562 ในพื้นที่อําเภอวังเหนือจังหวัดลําปาง ส่งผลให้เกิดความเสียหายต่อบ้านเรือนที่อยู่อาศัยของประชาชนและเสี่ยงอันตรายต่อชีวิตแก่เกษตรกรลูกค้าในพื้นที่ดังกล่าว ธ.ก.ส.มีความห่วงใยในสวัสดิภาพของผู้ประสบภัย จึงได้ออกมาตรการช่วยเหลือภายใต้โครงการสินเชื่อฟื้นฟูและพัฒนาคุณภาพชีวิตสําหรับเกษตรกรลูกค้าผู้ประสบภัยธรรมชาติหรือภัยพิบัติ เพื่อให้สามารถมีเงินทุนนําไปใช้สร้างหรือซ่อมแซมที่อยู่อาศัย โรงเรือน เครื่องมือทางการเกษตรรวมถึงการฟื้นฟูการผลิตที่ได้รับความเสียหายจากภัยธรรมชาติและลดปัญหาการก่อหนี้นอกระบบ โดยผู้ขอรับสินเชื่อต้องเป็นเกษตรกรลูกค้าที่ได้รับผลกระทบ ในวงเงินไม่เกินรายละ 500,000 บาท ระยะเวลาชําระเงินกู้ไม่เกิน 15 ปี นับแต่วันขอกู้ ในอัตราดอกเบี้ย MRR-2 (MRR เท่ากับร้อยละ 7 ต่อปี)
ทั้งนี้ มาตรการดังกล่าวยังครอบคลุมการประสบภัยธรรมชาติและภัยพิบัติอื่น ๆ ตามประกาศของกระทรวงมหาดไทย กําหนดวงเงินรวม 5,000 ล้านบาท อาทิ ภัยธรรมชาติจากพายุปาบึกในช่วงต้นปี 2562 ที่ผ่านมา โดยได้มอบสินเชื่อไปแล้วกว่า 536.03 ล้านบาท แก่เกษตรกรลูกค้า 11,030 ราย นอกจากนี้ ธ.ก.ส.ร่วมกับสมาคมผู้ตรวจสอบและบริหารความปลอดภัย จะลงพื้นที่ในวันอาทิตย์ที่ 24 กุมภาพันธ์ 2562 เพื่อตรวจสอบบ้านเรือนของเกษตรกรลูกค้าฟรีทุกหลัง เพื่อแนะนําการซ่อมแซมและการสร้างที่พักอาศัยอย่างถูกวิธีและถูกต้องเหมาะสม ตลอดจนแนะนําความปลอดภัยและการป้องกันภัยหากเกิดเหตุการณ์อีกในอนาคต
รัฐบาลไทย-ข่าวทำเนียบรัฐบาล-นายกรัฐมนตรี เยี่ยมผู้ประกอบการร้านค้าในศูนย์การค้าเทอร์มินอล 21 โคราช ให้กำลังใจเจ้าหน้าที่และประชาชน ร่วมขับเคลื่อนประเทศไปข้างหน้าด้วยกัน
วันพุธที่ 19 กุมภาพันธ์ 2563
นายกรัฐมนตรี เยี่ยมผู้ประกอบการร้านค้าในศูนย์การค้าเทอร์มินอล 21 โคราช ให้กําลังใจเจ้าหน้าที่และประชาชน ร่วมขับเคลื่อนประเทศไปข้างหน้าด้วยกัน
นายกรัฐมนตรี และคณะ เดินทางมายังศูนย์การค้าเทอร์มินอล 21 โคราช เพื่อเยี่ยมและเป็นกําลังใจผู้ประกอบการร้านค้าในศูนย์การค้าเทอร์มินอล 21 โคราช
วันนี้ (19 ก.พ.63) เวลา 10.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และคณะ เดินทางมายังศูนย์การค้าเทอร์มินอล 21 โคราช เพื่อเยี่ยมและเป็นกําลังใจผู้ประกอบการร้านค้าในศูนย์การค้าเทอร์มินอล 21 โคราช พร้อมเยี่ยมชมคลินิกหมอใจของกรมสุขภาพจิต ซึ่งจัดขึ้นเพื่อให้บริการดูแลสุขภาพจิตแก่ประชาชนที่ได้รับผลกระทบจากเหตุรุนแรง ณ ศูนย์การค้าเทอร์มินอล 21 โคราช
โดยนายกรัฐมนตรีขอบคุณเจ้าหน้าที่ทุกภาคส่วนที่เสียสละร่วมกันทํางานและดูแลประชาชนจากเหตุรุนแรงที่เกิดขึ้น เมื่อเช้านี้รัฐบาลก็ได้มอบเงินกองทุนเงินช่วยเหลือผู้ประสบสาธารณภัย สํานักนายกรัฐมนตรี ให้แก่ครอบครัวผู้เสียชีวิตและผู้บาดเจ็บ โดยย้ําแก่ผู้ที่รับเงินช่วยเหลือ ให้ใช้เงินให้เกิดประโยชน์ วันนี้ ตั้งใจมาให้กําลังใจทุกคนและขอให้ร่วมเดินหน้าไปด้วยกัน สําหรับผู้ประกอบการร้านค้าที่ได้รับผลกระทบรัฐบาลและหน่วยงานที่เกี่ยวข้อง จะพิจารณาให้ความช่วยเหลือเช่นกันในระยะต่อไป พร้อมย้ําโดย ยืนยันจะทําหน้าที่ให้ดีที่สุด
ต่อจากนั้น นายกรัฐมนตรี ได้มายังจุดแสดงความอาลัย TERMINAL 21 พร้อมเขียนข้อความติดรวมดวงใจก้าวไปด้วยกัน “Korat Stronger Together” เพื่อเป็นกําลังใจให้กับประชาชนจังหวัดนครราชสีมา ว่า "ขอเป็นกําลังใจให้ทุกคน ทุกภาคส่วน ก้าวเดินต่อไปด้วยกัน ด้วยพลังแห่งรัก พลังแห่งความสามัคคี รัฐบาล / นายกรัฐมนตรี / คณะรัฐมนตรีจะทํางานอย่างเต็มกําลังสติปัญญาในการขับเคลื่อนไปข้างหน้า เราจะต้องไม่ทิ้งใครไว้ข้างหลัง ร่วมกันนําพาประเทศชาติประชาชนไทยไปข้างหน้า เพื่อผ่านพ้นวิกฤติต่างต่างไปด้วยกัน ขอขอบคุณภาคเอกชน หอการค้า อุตสาหกรรม ผู้ประกอบการ ขอให้ทุกคนประสบความสําเร็จทุกประการด้วยรักห่วงใยเสมอ"
ในช่วงท้าย นายกรัฐมนตรีขอให้ทุกคนใช้ชีวิตเป็นปกติให้ได้โดยเร็ว ประเทศชาติต้องก้าวเดินต่อไป ต้องสร้างขวัญเป็นกําลังใจให้กันและกัน รวมพลังแห่งรักเพื่อนําพาประเทศไปข้างหน้า ผ่านช่วงมีวิกฤตต่าง ๆ ที่เกิดขึ้นทั้งในและนอกประเทศ รัฐบาลมีหน้าที่ดูแลประชาชนทุกกลุ่ม ทุกระดับรายได้ รวมไปถึงผู้มีรายได้น้อยและผู้ประกอบการร้านค้าต่าง ๆ เพราะทุกกลุ่มคือห่วงโซ่เศรษฐกิจของประเทศ อยากเห็นจังหวัดนครราชสีมา เป็นจังหวัดนําร่องของความสามัคคีก้าวไปข้างหน้าด้วยกัน และขยายไปสู่จังหวัดอื่น ๆ ต่อไป
.....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-บก. ให้ผู้มีสิทธิ 70 จังหวัดยกยอดวงเงินคงเหลืออีก 1 เดือน
วันศุกร์ที่ 29 กันยายน 2560
บก. ให้ผู้มีสิทธิ 70 จังหวัดยกยอดวงเงินคงเหลืออีก 1 เดือน
กรมบัญชีกลางยืนยันเริ่มใช้บัตรสวัสดิการแห่งรัฐตั้งแต่ 1 ต.ค. 60 และเพื่ออํานวยความสะดวกให้กับประชาชนผู้มีสิทธิ จึงจะยกยอดวงเงินคงเหลือในบัตรของเดือน ต.ค. ให้ผู้มีสิทธิใน 70 จังหวัดต่อไปอีก 1 เดือน
กรมบัญชีกลาง เปิดเผยว่า หลังจากที่ได้เริ่มแจกจ่ายบัตรสวัสดิการแห่งรัฐให้กับผู้มีสิทธิใน 70 จังหวัด
ตั้งแต่วันที่ 21 กันยายน 2560 ที่ผ่านมา มีผู้รับบัตรไปแล้วกว่า 40% ของจํานวนผู้มีสิทธิทั้งหมด และจะให้เริ่มใช้สิทธิซื้อสินค้าที่ร้านธงฟ้าประชารัฐ ใช้เป็นส่วนลดซื้อก๊าซหุงต้ม หรือใช้ในการเดินทางด้วยรถโดยสาร ขสมก./รถไฟฟ้า
บขส. และรถไฟได้ ตั้งแต่วันที่ 1 ตุลาคม 2560
เนื่องจากตั้งแต่เริ่มเปิดให้รับบัตรสวัสดิการแห่งรัฐมีจํานวนผู้มาขอรับไม่ถึง 50% คาดว่าหลังจากที่ใช้สิทธิ
ผ่านบัตรได้แล้ว ผู้มีสิทธิจะทยอยมารับบัตรสวัสดิการกันอย่างต่อเนื่อง และคงต้องใช้เวลาในการแจกจ่ายบัตรต่อไปอีกพอสมควร ประกอบกับเป็นการให้สวัสดิการผ่านบัตรครั้งแรกและเป็นเรื่องใหม่ของประชาชน ซึ่งหลายคนอาจยังไม่เคยใช้บัตรอิเล็กทรอนิกส์ในชีวิตประจําวัน และอาจไม่รู้จักร้านธงฟ้าประชารัฐ หรือรู้จักแต่ไม่เคยซื้อสินค้าที่ร้านนี้มาก่อน
อีกทั้งร้านธงฟ้าประชารัฐที่เข้าร่วมโครงการในครั้งนี้ส่วนมากเป็นร้านใหม่ที่ขึ้นทะเบียนกับกระทรวงพาณิชย์ และต้องติดตั้งเครื่อง EDC เพื่อให้ใช้สิทธิร่วมกับบัตรสวัสดิการแห่งรัฐได้ ซึ่งขณะนี้ได้มีการติดตั้งเครื่อง EDC ทั่วประเทศแล้วกว่า 4,000 เครื่อง และจะติดตั้งเพิ่มเป็น 8,000 เครื่องให้ครบทุกตําบลในวันที่ 1 ตุลาคม 2560 ตามข้อมูลของกระทรวงพาณิชย์ พร้อมทั้งจะทยอยติดตั้งเครื่อง EDC ให้มีจํานวนเพียงพอเพื่ออํานวยความสะดวกในการใช้บัตรสวัสดิการ
แห่งรัฐของผู้มีสิทธิต่อไปอีก ดังนั้น การนําบัตรสวัสดิการแห่งรัฐไปซื้อสินค้าที่ร้านธงฟ้าประชารัฐในช่วงแรกอาจทําให้ไม่ได้รับความสะดวกและไม่สามารถใช้วงเงินในบัตรสวัสดิการแห่งรัฐได้อย่างเต็มที่ และเพื่อให้ผู้มีสิทธิมีเวลาในการ
ทําความรู้จักคุ้นเคยกับการใช้บัตรซื้อสินค้าที่ร้านธงฟ้าประชารัฐและสวัสดิการอื่นๆ กรมบัญชีกลางจึงจะยกยอด
วงเงินคงเหลือจากการซื้อสินค้าร้านธงฟ้าประชารัฐและสวัสดิการทุกประเภทของเดือนตุลาคม ให้ไปใช้ต่อได้ในเดือนพฤศจิกายน 2560 อีก 1 เดือน
กรมบัญชีกลาง กล่าวทิ้งท้ายว่า บัตรสวัสดิการแห่งรัฐเป็นการแบ่งเบาภาระค่าใช้จ่ายที่จําเป็นในชีวิตประจําวันให้กับประชาชน ทั้งนี้ รัฐบาลได้มีการติดตามและประเมินผลการแจกจ่ายบัตรสวัสดิการแห่งรัฐ การใช้สิทธิสวัสดิการ
ผ่านบัตรสวัสดิการแห่งรัฐ และเรื่องอื่นๆ ที่เกี่ยวข้องอย่างใกล้ชิด และพร้อมที่จะปรับปรุงพัฒนาให้เกิดประโยชน์สูงสุดกับประชาชนอย่างแท้จริง
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมสอบสวนคดีพิเศษ คุมเข้มนอมินีในพื้นที่ จ.เชียงราย
วันศุกร์ที่ 21 กรกฎาคม 2560
กระทรวงยุติธรรม โดยกรมสอบสวนคดีพิเศษ คุมเข้มนอมินีในพื้นที่ จ.เชียงราย
กระทรวงยุติธรรม โดยกรมสอบสวนคดีพิเศษ คุมเข้มนอมินีในพื้นที่ จ.เชียงราย
กระทรวงยุติธรรม โดยสํานักคดีความมั่นคง กรมสอบสวนคดีพิเศษ
ร่วมกับหน่วยงานภาครัฐที่เกี่ยวข้อง ประกอบด้วย
กรมพัฒนาธุรกิจ กรมการท่องเที่ยว กรมจัดหางาน
สํานักงานสรรพากรจังหวัดเชียงราย และตํารวจท่องเที่ยวเชียงราย
ได้ร่วมกันบูรณาการป้องปรามการกระทําความผิดตามพระราชบัญญัติ
การประกอบธุรกิจของคนต่างด้าว พ.ศ.๒๕๔๒ โดยใช้คนไทยเป็นตัวแทนอําพราง หรือ นอมินี
ซึ่งเป็นกิจการต้องห้ามมิให้คนต่างด้าวประกอบธุรกิจในธุรกิจนําเที่ยว และจําหน่ายพืชผลทางการเกษตร
โดยการแฝงและหรืออําพรางการจดทะเบียนเป็นนิติบุคคลและให้คนไทยเป็นผู้ถือหุ้นแทน
ในพื้นที่จังหวัดเชียงรายโดยใช้มาตรการเชิงรุก ตรวจสอบบริษัทฯ ท่องเที่ยว
ที่นํานักท่องเที่ยวเข้าเยี่ยมชมภายในวัดร่องขุ่น
พร้อมทั้งตรวจสอบบริษัท จินเซี่ยง อินเตอร์เนชั่นแนล จํากัด
และห้างหุ้นส่วนพญาเม็งราย จํากัด ซึ่งประกอบธุรกิจจําหน่ายพืชผลทางการเกษตร
เพื่อยับยั้งมิให้มีการกระทําความผิดกฎหมายหลายฉบับ
อีกทั้งสามารถให้บริษัทที่จดทะเบียนนําส่งภาษีอาการเข้ารัฐอย่างสมเหตุสมผล
ส่งผลให้ผู้เป็นตัวแทนเข้าถือหุ้นแทนไม่กล้าเป็นตัวแทนอําพราง
จึงทําให้การบูรณาการร่วมกันของส่วนราชการในภาครัฐที่มีหน้าที่โดยตรง
เกิดประโยชน์กับการปฏิบัติหน้าที่ของแต่ละหน่วยงานในการแก้ ไข ปรับปรุง กฎหมาย
ระเบียบ ข้อบังคับ ในการร่วมปฏิบัติงานให้เกิดความเรียบร้อยและได้ผลในทางปฎิบัติต่อไปด้วย
รัฐบาลไทย-ข่าวทำเนียบรัฐบาล-นายกรัฐมนตรี ตรวจติดตามสถานการณ์น้ำในอุบลราชธานี และการช่วยเหลือประชาชน
วันจันทร์ที่ 9 กันยายน 2562
นายกรัฐมนตรี ตรวจติดตามสถานการณ์น้ําในอุบลราชธานี และการช่วยเหลือประชาชน
โฆษกรัฐบาล เผยนายกรัฐมนตรี ตรวจติดตามสถานการณ์น้ําในอุบลราชธานี และการช่วยเหลือประชาชน
ศาตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี รายงานว่า วันนี้ (9 กันยายน 2562) พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้เดินทางไปตรวจสถานการณ์อุทกภัยในพื้นที่จังหวัดอุบลราชธานีและยโสธร ซึ่งนายกรัฐมนตรีได้ตรวจเช็คสถานการณ์น้ําทางอากาศประกอบแผนที่ และเห็นความเสียหายส่วนใหญ่จากน้ําล้นตลิ่งไหลท่วมเป็นวงกว้าง ในพื้นที่ลุ่มต่ําซึ่งเกิดจากน้ําฝนตกเป็นปริมาณมากเกิน 300 มม. หรือฝนตกนานเป็นวัน นายกรัฐมนตรี จึงสั่งให้เร่งระบายน้ําหรือจูงน้ําไปหาที่กักเก็บไว้ใช้ในฤดูแล้ง
สําหรับพื้นที่น้ําท่วมส่วนใหญ่เป็นของประชาขน นายกรัฐมนตรี ได้สั่งการให้หน่วยงานในท้องถิ่นทําความเข้าใจกับพี่น้องประชาชน และหามาตรการช่วยเหลือทดแทน หากต้องใช้เป็นพื้นที่แก้มลิง อย่างที่เคยทําในจังหวัดอยุธยา และที่บางระกํา จังหวัดพิษณุโลก
นอกจากนั้น นายกรัฐมนตรี ยังได้สั่งการให้เพิ่มการขุดลอกลุ่มน้ําสาขา ทําพนังกันน้ําประตูน้ําเพิ่มอีก ซึ่งจะต้องใชัเวลาและงบประมาณสูงมากพอสมควร แต่ก็จะต้องทยอยทําไปเรื่อย ๆ ทั้งนี้ ขณะนี้ระดับน้ําอยู่ในสภาพทรงตัว หากไม่มีพายุเข้า หรือมีฝนตกเพิ่ม คาดว่าน้ําจะลดระดับได้โดยเร็ว หลังจากน้ําลด ขอให้ทางกระทรวงคมนาคม เร่งซ่อมเส้นทางเพื่อใช้งานชั่วคราวให้ได้ก่อนการซ่อมถาวร ซึ่งต้องรอให้ดินแห้งและน้ําลด
นายกรัฐมนตรี ได้ย้ําว่า เราไม่สามารถแก้ปัญหาทั้งหมดได้คราวเดียวเพราะสถานการณ์น้ํามีการเปลี่ยนแปลงได้ตลอดเวลา จึงขอความร่วมมือจากสื่อมวลชนและหน่วยราชการในท้องถิ่น รวมตลอดถึงผู้แทนราษฎรในพื้นที่ให้ความรู้ แจ้งเตือน กับประชาชน โดยทุกสิ่งที่สื่อสารกับประชาชนจะต้องเป็นไปตามกรอบกฎหมายด้วย
-----------------
สํานักโฆษก
รัฐบาลไทย-ข่าวทำเนียบรัฐบาล-ทส. รวมใจ “ถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถพระบรมราชชนนีพันปีหลวง เนื่องในโอกาสวันเฉลิมพระชนมพรรษา ๘๗ พรรษา ๑๒ สิงหาคม ๒๕๖๒
วันศุกร์ที่ 9 สิงหาคม 2562
ทส. รวมใจ “ถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถพระบรมราชชนนีพันปีหลวง เนื่องในโอกาสวันเฉลิมพระชนมพรรษา ๘๗ พรรษา ๑๒ สิงหาคม ๒๕๖๒
ทส. รวมใจ “ถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถพระบรมราชชนนีพันปีหลวง เนื่องในโอกาสวันเฉลิมพระชนมพรรษา ๘๗ พรรษา ๑๒ สิงหาคม ๒๕๖๒
ทส. รวมใจ “ถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๘๗ พรรษา ๑๒ สิงหาคม ๒๕๖๒
เนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ  พระบรมราชชนนีพันปีหลวง ๘๗ พรรษา ๑๒ สิงหาคม ๒๕๖๒ กระทรวงทรัพยากรธรรมชาติและสิ่งแวดล้อม จัดพิธีถวายพระพรชัยมงคล เพื่อแสดงความจงรักภักดีและสํานึกในพระมหากรุณาธิคุณอย่างหาที่สุดมิได้
วันนี้ (9 สิงหาคม 2562) เวลา 08.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ประธานในพิธีถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๘๗ พรรษา ๑๒ สิงหาคม ๒๕๖๒ นํา ดร.ยุทธพล อังกินันทน์ ที่ปรึกษารัฐมนตรีฯ นายธเนศพล ธนบุณยวัฒน์ เลขานุการรัฐมนตรีฯ นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม พร้อมด้วยคณะผู้บริหารระดับสูง ข้าราชการ พนักงาน เจ้าหน้าที่ในสังกัดกระทรวงฯ ร่วมพิธีถวายพระพรชัยมงคล พร้อมร้องเพลงสรรเสริญพระบารมี และลงนามถวายพระพรหน้าพระฉายาลักษณ์ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ณ ห้องประชุมศักดิ์สิทธิ์ ตรีเดช อาคารกรมควบคุมมลพิษ กระทรวงทรัพยากรธรรมชาติและสิ่งแวดล้อม โดยพร้อมเพรียงกัน
ทั้งนี้ เพื่อแสดงความจงรักภักดีและสํานึกในพระมหากรุณาธิคุณ ที่ทรงเอื้ออาทรห่วงใยราษฎร และทรงอุทิศทุ่มเทกําลังพระวรกาย กําลังพระปัญญา และพระราชทรัพย์ ตลอดจนทรงปฏิบัติพระราชกรณียกิจนานัปการโดยเฉพาะด้านการอนุรักษ์และฟื้นฟูทรัพยากรธรรมชาติและสิ่งแวดล้อม เพื่อขจัดปัดเป่าปัญหาความทุกข์ยากของอาณาประชาราษฎร์ ด้วยพระราชหฤทัยหวังให้ประชาราษฎร์มีคุณภาพชีวิตที่ดี มีความร่มเย็นเป็นสุข